stanford-oval/wikipedia huggingface dataset:
Merigeologia

Merigeologia eli geologinen meritiede yhdistää geofysikaalisen, geokemiallisen, sedimentologisen ja paleontologisen tutkimuksen meren pohjassa ja rannikkokaistaleilla. Merigeologialla on vahvat siteet fysikaaliseen meritieteeseen.
Merigeologiset tutkimukset olivat erittäin tärkeitä antaen kriittisen todisteen merenpohjan laajenemisesta ja laattatektoniikasta II maailmansodan jälkeisinä vuosina. Syvä merenpohja on viimeinen olennaisesti tutkimaton raja-alue ja yksityiskohtainen kartoitus tukemiseksi sekä sotilaallissa (merenalainen) kohteissa että taloudellisissa (petrooli ja metallikaivostoiminta) kohteissa ajaa tutkimusta eteenpäin.
Kuvaus

Tulirengas Tyynenmeren ympärillä sen voimakkaine tuliperäisine ja seismine toimintoineen asettaa pääasiallisen uhan tuhoisille maanjäristyksille, tsunameille ja tulivuorenpurkauksille. Mikä tahansa aikaisin varoittava systeemi näistä katastrofaalisista tapahtumista edellyttää yksityiskohtaisempaa ymmärrystä saarikaaren alueiden merigeologiasta.
Kerrostumien tutkimuksella ja syvänmeren sedimentoitumisella ja sademäärällä ja kalsiumkarbonaatin hajaantumisen nopeudella erilaisissa meriympäristöissä on merkittävä vaikutus maailmanlaajuiseen ilmastonmuutokseen.
Löydöt ja jatkuva tutkimus valtameren keskiselänteen vyöhykkeellä, tuliperäinen toiminta ja hydrotermiset lähteet, ensin Punaisella merellä ja myöhemmin itäisen Tyynen valtameren selänteen ja Atlantin keskiselänteen systeemejä pitkin oli ja on yhä tärkeitä aihealueita merigeologissa tutkimuksessa. Hydrotermisten lähteiden systeemien läheltä löydetyillä ekstremofiileilla organismeilla on ollut ilmeinen vaikutus meidän ymmärtämiselle elämän synnystä ja mahdollisesti elämän alkuperästä sellaisissa ympäristöissä.
Valtamerihaudat ovat pallonpuoliskoskaalassa pitkiä mutta kapeita topografisia vajoamia merenpohjassa. Ne ovat myös syvimpiä valtameren osia.
Mariaanien hauta on syvin tunnettu merenalainen hautavajoama ja syvin tunnettu kohta maapallolla. Alityöntövyöhyke missä Tyynenmeren laatta työntyy Filippiinien laatan alle. Hautavajoaman pohja on alempana meren pinnasta kuin Mount Everest on meren pinnan yläpuolella.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.gtk.fi/tutkimus/tutkimusohjelmat/merigeologia (Arkistoitu – Internet Archive)
http://www.itamerenportaali.fi/fi/tutkimus/rakenne/merigeologia/fi_Fi/merigeologia%5Bvanhentunut+linkki%5D
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Polydektes

Polydektes (m.kreik. Πολυδέκτης) oli kreikkalaisessa mytologiassa Serifoksen kuningas, Magneen ja nimettömäksi jääneen najadin poika.
Polydektes rakastui Danaeen, jonka hänen veljensä Diktys oli pelastanut luokseen, mutta ei voinut saada tätä tämän pojan Perseuksen vartuttua aikuiseksi. Niin hän kokosi ystävänsä, ja teeskennellen keräävänsä myötäjäisiä Hippodameiaa varten, vaati näitä tuomaan hänelle hevosia häälahjaksi. Perseuksella, joka eli kalastajan suojissa, ei hevosia ollut, joten hän ilmestyi hoviin tyhjin käsin. Sen sijaan hän lupasi tuoda kuninkaalle mitä tahansa tämä haluaisi. Polydektes lähetti Perseuksen tällöin noutamaan Medusan päätä, jonka Perseus oli itse maininnut aiemmin olevan mahdollista toivoen pääsevänsä tästä eroon. Samalla hän painotti, ettei Perseus voisi tulla takaisin ilman päätä.
Kun Perseus lopulta palasi Serifokseen gorgon pää mukanaan, hän joutui huomaamaan, että hänen poissa ollessaan hänen äitinsä ja Diktys olivat joutuneet pakenemaan temppeliin Polydekteen väkivaltaisuuden vuoksi. Raivoissaan tästä hän syöksyi palatsiin, jossa Polydektes, yllättyneenä edes näkevänsä Perseusta enää koskaan, ei uskonut, että hän todellakin olisi surmannut Medusan. Tällöin Perseus otti säkistään gorgon pään esiin kehottaen heitä katsomaan todistetta, jolloin sekä kuningas että tämän avustajat kivettyivät niille sijoilleen.
Pillu (täsmennyssivu)

Wikisanakirjassa on tähän liittyvä sananselitys: .
Pillu voi tarkoittaa Wikipediassa seuraavia asioita:
Edo Pillu (s. 1969), indonesialainen taiteilija
François Pillu (1919−2002), ranskalainen näyttelijä
naisen häpy ja emätin, alatyylinen nimitys naisen sukuelimille
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pillu”, voi hakea sivunnimihaulla, laajalla sivunnimihaulla tai tekstihaulla.
Milton Shapp

Milton Shapp vuonna 1976.
Milton Jerrold Shapp (alk. Shapiro; 25. kesäkuuta 1912 – 24. marraskuuta 1994) oli Pennsylvanian 40. kuvernööri ja Pennsylvanian ensimmäinen juutalainen kuvernööri. Hän toimi kuvernöörinä vuodet 1971–1979.
Shapp oli koulutukseltaan insinööri. Hän palveli Yhdysvaltain armeijan viestijoukoissa toisessa maailmansodassa Pohjois-Afrikassa ja Euroopassa. Sodan jälkeen hän perusti Jerrold Electronics -⁠yhtiön, joka oli yksi Yhdysvaltain ensimmäisistä kaapelitelevisiojärjestelmien toimittajista. Shapp vaurastui yhtiöllään, ja hän pystyi rahoittamaan itse kampanjoitaan, kun hän siirtyi politiikkaan 1960-luvulla. Hän tuki John F. Kennedyn presidentinvaalikampanjaa 1960 ja ehdotti Kennedylle Rauhanjoukkojen perustamista. Joukot perustettiin kaksi vuotta myöhemmin.
Vuonna 1966 Shapp pyrki demokraattipuolueen kuvernööriehdokkaaksi Pennsylvaniassa ja voitti esivaalit hyvällä äänimäärällä, vaikka puolueen johto suhtautui karsaasti poliittisten klikkien ulkopuoliseen ehdokkaaseen. Shappin vaalilause oli ”The Man Against the Machine” eli ”Mies vastaan kone”. Hän kuitenkin hävisi niukasti varsinaisen vaalin republikaanisen puolueen Raymond P. Shaferille.
Neljän vuoden päästä Shapp oli jälleen ehdolla, ja hänet valittiin kuvernööriksi. Hän pyrki demokraattien presidenttiehdokkaaksi vuoden 1976 vaaleihin mutta ei saanut esivaaleissa kannatusta edes kotiosavaltiossaan. Shapp vastusti kuolemanrangaistusta, mutta Pennsylvanian edustajainhuone toteutti lakimuutoksen, jolla kuolemanrangaistus otettiin uudelleen käyttöön sen jälkeen, kun Yhdysvaltain korkein oikeus oli todennut osavaltioiden kuolemanrangaistuskäytännöt perustuslain vastaisiksi vuonna 1972.
Shappin kaudella Pennsylvaniaan iski hurrikaani Agnes, jonka seurauksena Shapp joutui pakenemaan kotoaan veneellä, kun Susquehanna tulvi. Jerrold Electronics myytiin General Instrumentille vuonna 1967, mutta tuotemerkkinä Jerroldin nimeä käytettiin vielä 1990-luvulla.
Käännös suomeksi
Psykotrooppisia aineita koskeva yleissopimus

| Psykotrooppisia aineita koskeva yleissopimus |
| --- | --- |

Allekirjoitettu:  21. helmikuuta 1971
Allekirjoituspaikka:  Wien 
Voimaantulopäivä:  16. elokuuta 1976
Osapuolet
Allekirjoittajat:  34 valtiota
Ratifioijat:  184 valtiota
Psykotrooppisia aineita koskeva yleissopimus on Yhdistyneiden kansakuntien vuonna 1971 laatima kansainvälinen sopimus jonka tarkoituksena on psykoaktiivisten aineiden kuten amfetamiinien, barbituraattien ja psykedeelien kontrollointi. Sopimus tuli voimaan vuonna 1976.
Sopimus allekirjoitettiin Wienissä 21. helmikuuta 1971. Se määrää tarkat tuonti- ja vientirajoitukset sekä sisältää muita asetuksia, joilla rajoitetaan päihteiden käyttö tutkimuksiin ja lääketieteelliseen käyttöön. Sopimus laadittiin, sillä vuoden 1961 huumausaineyleissopimus ei vielä ollut ehtinyt kieltää useita juuri keksittyjä psykotrooppisia aineita, vaan se koski ainoastaan kannabis-, kokaiini-, ja oopiumijohtoisia päihteitä.
Suomi ratifioi sopimuksen vuonna 1972.
Yleissopimus jakaa aineet neljään luokkaan, joista ensimmäistä koskee tiukimmat rajoitukset ja neljättä väljimmät rajoitukset. Yleissopimus ei määrittele, minkä ominaisuuksien perusteella aineet luokitellaan näihin luokkiin.
Aiheesta muualla

Lisää luettavaa aiheesta Convention on Psychotropic Substances on Wikiaineistossa (englanniksi)
International Drug Control Conventions (Arkistoitu – Internet Archive) United Nations Office on Drugs and Crime.
Convention on Psychotropic Substances, 1971 (Arkistoitu – Internet Archive) International Narcotics Control Board.
Maunder

Maunder voi tarkoittaa seuraavia asioita:
Henkilöitä

Alexander Maunder (1861–1932) brittiläinen ampuja ja olympiavoittaja
Annie Scott Dill Maunder (1868–1947), irlantilainen tähtitieteilijä
Edward Walter Maunder (1851–1928), brittiläinen tähtitieteilijä
Maria Maunder (s. 1972), kanadalainen soutaja
Ilmiöitä

Maunderin minimi, auringonpilkkujen kausi
Paikkoja

Maunder-kraatteri, Kuun kraatteri
Maunder-kraatteri (Mars), Marsin kraatteri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maunder”, voi hakea sivunnimihaulla, laajalla sivunnimihaulla tai tekstihaulla.
Piloja ja pilakuvia

Kansikuva lehdestä Piloja ja pilakuvia 4/1921. Taide: Toivo Vikstedt.
Piloja ja pilakuvia oli vuosina 1921–1939 ilmestynyt huumorilehti, jota ilmestyi hämeenlinnalaisen Arvi A. Kariston kustannusyhtiön kustantamana kaikkiaan 227 numeroa. Lehteä toimitti nimimerkki Mikko Vilkastus. Nimimerkin takana oli Kariston kirjallinen johtaja Väinö Hämeen-Anttila.
Lehti oli suunniteltu amerikkalaisten, saksalaisten ja ruotsalaisten esikuvien mukaan. Sitä oli tarkoitus myydä rautateillä liikkuville matkalaisille. Piloja ja pilakuvia ilmestyi joka kuukausi. Sisältönä oli lyhyitä vitsejä ja pilapiirroksia taskukokoisena kirjasena. "Kotimaisten leikinlaskijaimme ja pilapiirtäjiemme avustuksella on Mikko Vilkastus ryhtynyt toimittamaan suomalaiselle yleisölle parhaimman tason hupikirjaa, 64-sivuisina erittäin runsaasti kuvitettuina kuukausivihkoina. Kirjoittajina esiintyvät jo ensimmäisissä vihoissa mm. Samuli, Juudas Puustinen, O. Räisänen ja O. A. Kallio. Kotimaisina pilapiirtäjinä Alexander Tawitz, Edwin Lydén, Hj. Löfving, Ilmari Kaijala, Yrjö Yrjölä, Oki Räisänen, Bertil Lindholm, Topi Vikstedt ym."
Pilajuttuja ja piirroksia oli aloittanut samanlaisilla linjoilla jo vuonna 1919, mutta ilmestyi epäsäännöllisesti. Kustantaja Otava sai kuitenkin aiheen syyttää Karistoa idean varastamisesta. Kuvittajat olivat kuitenkin osaksi samoja kummassakin lehdessä.
Kuvitusta oli hankittu myös ulkomaalaisista lehdistä. Piirroksia on melko runsaasti, yksi lähes jokaisella sivulla. Tekijöiden nimiä ei mainita muutamaa signeerausta lukuun ottamatta. Lehdessä ilmestyi muutama lyhyt sarjakuvakin, jotka eivät kuitenkaan todennäköisesti olleet suomalaista tekoa.
Peilimestari

| Peilimestari |
| --- | --- |
 Evan McCulloch.
Luoja(t):  Sam Scudder John Broome Carmine Infantino Evan McCulloch Grant Morrison Chas Truog
Kustantamo:  DC Comics
Ensiesiintyminen:  Sam Scudder Flash nro 105 (maaliskuu 1959) Evan McCulloch Animal Man nro 8 (helmikuu 1989)
Henkilötiedot
Status:  Rikollinen palkkasoturi
Henkilöllisyydet:  Sam Scudder Evan McCulloch
Voimat:  Kykenee tekemään peilien avulla tekemään mitä tahansa muun muassa siirtymään peilistä toiseen, vangitsemaan muita ihmisiä tai esineitä peileihin ja luomaan hologrammeja
Peilimestari (engl. Mirror Master) on nimi kahdelle eri DC Comicsin kustantamalle sarjakuvahahmolle ja rikolliselle, jonka loivat alun perin John Broome ja Carmine Infantino. Hahmo teki ensiesiintymisensä Flash sarjakuvan numerossa 105 vuonna 1959. Hahmo käyttää aseinaan peilejä, joiden avulla hän pystyy muun muassa vangitsemaan arkkivihollisensa Salaman. Alkuperäinen Peilimestari Sam Scudder kykeni muun muassa luomaan peilien avulla hologrammeja ja liikkumaan peilien kautta eri ulottuvuuksiin. 1980-luvulla esitelty skotlantilainen Evan McCulloch jatkoi hahmon nimen kantamista, mutta toimi palkkasoturina. Myös hän käytti peilejä rikoksien tekemiseen.
Peilimestari oli listattu sijalle 79 vuonna 2009 IGN-sivuston laatimassa listassa sadasta kaikkien aikojen suurimmista sarjakuvarikollisista.
Peilimestarit > Sam Scudder

Samuel ”Sam” Scudder työskenteli peilitehtaassa, jossa hän sekoitti vahingossa väärää kemikaalia peiliin. Scudderin esimies käski heittämään sekoituksen pois, mutta Scudder huomasi peilin kehittäneen uudenlaisen mekanismin luoda efektejä. Hän ryhtyi tutkimaan luomustaan ja yritti opetella tekemään sen uudelleen, mutta tällä kertaa luomaan useampia versioita. Lopulta Scudder suunnitteli itselleen asun ja nimesi itsensä Peilimestariksi. Hän käytti kehittämiään peilejä luomaan kopioita muista ihmisistä, jotka tekivät rikokset hänen puolestaan. Näin hän sai pian kintereilleen Salaman.
Jouduttuaan vankilaan Salaman vuoksi, Scudder huomasi peilimaailman olemassaolon. Sinne pääsy vaati kuitenkin heijastuksen usean peilin kautta, jotka oli lisäksi aseteltu tietynlaisiin kulmiin. Scudder onnistui ensimmäisellä kerralla pakenemaan vankilasta matkustamalla peilimaailmaan, jossa hän tapasi telepaattiset Orinocasit. Heitä kiehtoi Scudderin kyky luoda peilejä, mutta he eivät kuitenkaan suostuneet päästämään häntä pois peilimaailmasta. Tämän johdosta Scudder houkutteli Salaman kyseiseen ulottuvuuteen toivoen pääsevänsä takaisin kotiin. Suunnitelma myös onnistui, mutta Scudder joutui takaisin vankilaan. Myöhemmin Peilimestarista tuli Salaman yksi pahimmista vihollisista, varsinkin kun hän oli tehnyt usein yhteistyötä Kapteeni Pakkasen kanssa.
Peilimestarit > Evan McCulloch

Skotlantilaissyntyinen Evan McCulloch jätettiin vauvana rouva McCullochin johtaman orpokodin ovelle ilman muuta tietoa hänestä kuin etunimensä ja valokuva vanhemmistaan. Hän kasvaa melko normaalisti ja noin 8-vuotiaana Evan joutuu seksuaalisen väkivallan kohteeksi vanhemman pojan toimesta. Evan itsepuolustukseksi hukuttaa pojan puroon. Ei koskaan jäänyt kiinni teostaan, Evan lähtee orpokodista 16-vuotiaana vanhempiensa valokuvan kanssa. Hän asettuu asumaan Glasgowiin, ottaa elämän, joka johtaa rikollisuuteen, ja lopulta ryhtyy työhön salamurhaajana. Hänestä tulee yksi Ison-Britannian tunnetuimmista palkkasotureista. Eräänä päivänä hänellä on kaksi osumaa aikataulussa, ja silmävamman vuoksi hän tuskin pystyy selvittämään toista maaliaan. Ammuttuaan laukauksensa hän tunnistaa kohteen isäkseen. Hautajaisissa Evan näkee äitinsä. Seuraavien päivien aikana hän yrittää kerätä rohkeutta nähdäkseen hänet, mutta vierailee hänen luonaan liian myöhään ja huomaa, että tämä on tehnyt itsemurhan. Molempien vanhempien menetyksestä kärsivä Evan päättää luovuttaa itsensä viranomaisille, mutta sen sijaan Yhdysvaltain hallituksen ja suuryritysten konsortio hakee hänet, joka tarjoaa hänelle alkuperäisen Peilimestarin asun ja aseet vastineeksi hänen palveluksistaan. Evan käytti myös laserpistoolia aseenaan.
Hänen ensimmäinen tehtävänsä on pelotella Animal Man hylkäämään eläinten oikeuksia puolustava asenteensa. Tehtävä epäonnistuu sankarin vaimon ansiosta. Kun hänet erotetaan ja hänet korvataan kieltäytyessään tappamasta tämän vaimoa ja lapsia, McCulloch auttaa Animal Mania jäljittämään ja taistelemaan samojen miesten kanssa, jotka antoivat McCullochille aseensa, mutta hänen sankaruutensa on lyhytikäistä. Hän jatkoi työskentelyä rikollisena ja vuokramiehenä. Joskus hän on myös työskennellyt puvun ulkopuolella palkkasoturina Britanniassa.
Hän muuttaa Keystone Cityyn ja joutuu konfliktiin Wally Westin, nyt kolmannen Salaman, kanssa. Hän löytää "peiliulottuvuuden", jonka avulla hän voi kulkea minkä tahansa heijastavan pinnan läpi. Underworld Unleashedin tapahtumien aikana Konnat hyväksyvät hänet Scudderin seuraajaksi. Neronin pettämisen jälkeen McCulloch ja neljä muuta Konnaa kuolevat ja joutuvat helvettiin, mutta palaavat Neronin ja Salaman yhteenotossa. Lyhyen aikaa McCulloch on jäsenenä Lex Luthorin alkuperäisessä Injustice Gangissa ja taistelee Oikeuden Puolustajia vastaan, mutta hylkää joukkueen, kun Batman tarjoutuu maksamaan hänelle kaksi kertaa Luthorin tarjouksen.
Peilimestarit > The New 52

Futuristinen versio Mirror Monarch on sankarillinen Peilimestari osana 2400-luvun poliiseja, jotka tunnetaan nimellä The Renegades Professori Zoomin tulevaisuudesta, mutta Barry Allen löysi hänet kuolleena julkisesti salamapukuisen hämärän hahmon toimesta. Monarkin liittolaiset futuristisesta, sankarillisesta Konna-inkarnaatiosta pidättävät Barryn. Kuitenkin nähtyään Barryn epäitsekästä sankaruutta, kun Kapteeni Bumerangi keskeytti heidän yrityksensä pidättää hänet, Topin tuleva versio selittää, että Barry tappaa Mirror Monarchin, koska hän luuli hänet Peilin Mestariksi; "In Case of Flash" -peili vapauttaa voimakkaat demonit, jotka tunnetaan nimellä Mirror Lords, joista yksi ottaa Iriksen haltuunsa, ja Barryn on pakko tappaa Peilimestari lähettääkseen demonit takaisin peiliin tai kohdata Iris pysyvästi Mirror Lordin hallussa, vain tappaakseen Mirror Monarchin vahingossa. Kun Salama astuu porttiin paljastuu jättimäinen peili, mutta demoneita tai peiliherroja ei ole olemassa vain, jotta se näyttäisi hänelle näyn äidistään, ja Renegadet saavat hänet kiinni. Salama saa tietää, että Top itse asiassa lavasti hänet hänen tekemästään rikoksesta. Salama viedään 2500-luvun oikeussaliin ja kertoo heille historiallisista todisteista huolimatta, että Mirror Lordsit eivät paenneet ja matkustaa takaisin 2000-luvulle taistelemaan Topia vastaan. Top paljastaa, että hän tappoi Mirror Monarchin, estäen Salamaa saamasta selville, että Topin esi-isä oli todellinen murhaaja, joka maksaisi hänelle hänen työnsä. Renegades vie sitten Topin takaisin 2400-luvulle oikeuden eteen, ja Salama löytää todellisen murhaajan.
Muissa medioissa > Televisiossa > Flash

Salaman nimikkotelevisiosarjassa vuonna 1991 Sam Scudder -niminen rikollinen on lempinimeltään Peilimestari, joka käyttää pienistä peilimäisistä levykkeistä suunnattuja hologrammeja rikoksien tekemiseen. Hahmoa esittää David Cassidy.
Muissa medioissa > Animaatio > Super Friends: The Legendary Super Powers Show

Peilimestari esiintyi vuonna 1984 Super Friends: The Legendary Super Powers Show -sarjassa. Poikkeuksellisesti ensimmäisessä jaksossaan peilimestarin tuttu vihollinen Salama ei esiintynyt. Hahmon äänenä oli Casey Kasem, joka toimi samassa sarjassa myös Robinin äänenä.
Muissa medioissa > Animaatio > Justice League

Hahmo teki mykän cameoroolin Justice Leaguen jaksossa ”Eclipsed” vuonna 2003. Jaksossa hahmo on kuitenkin näyttelijä, joka esittää Peilimestaria Salaman energiapatukkamainoksessa.
Muissa medioissa > Animaatio > Justice League Unlimited

Justice League Unlimitedissa Peilimestari esiintyy jaksossa ”Flash and Substance”, jossa hän Salaman tuhoamisaikeiden epäonnistumisten jälkeen päättää liittoutua Kapteeni Bumerangin, Kapteeni Pakkasen ja Tricksterin kanssa päästäkseen eroon Salamasta. He hyökkäävät lopulta Salaman juuri avattuun museoon uutistoimittaja Linda Parkin meikkipeilin kautta. Hahmon äänenä toimii Alexis Denisof.
Muissa medioissa > Animaatio > The Batman

Hahmolla oli kahden jakson pituinen vieraileva rooli Batman-sarjan viidennellä tuotantokaudella, jossa hahmo on mallinnettu myös hahmolle äänensä antaneen John Larroquetten mukaan. Edellisten Peilimestareiden mukaan hahmo perustuu alkuperäiseen Sam Scudderiin. Peilimestari yrittää varastaa luomiensa Salaman, Batmanin ja Robinin peiliversioilla puuttuvia osia rakentamaansa peiliportaalisädelaitteeseen, jonka avulla hän kykenisi vangitsemaan Gothamin asukkaat lähistöllä oleviin peileihin, ikkunoihin ja hopeaesineisiin.
Muissa medioissa > Animaatio > Batman – pelottomat

Peilimestarilla on cameorooli Batman – pelottomat -sarjan jaksossa "Requiem for a Scarlet Speedster", jossa hän oli saanut sidottua Salaman ja Batmanin samaan pylvääseen. Peilimestari yrittää tappaa heidät lasersäteillä, mutta kaksikko karkaa Batmanin leikattua köydet poikki, ja Salama ottaa huoneen peileistä tehdystä seinästä irti yhden peilin jolla ohjaa lasersäteen Peilimestarin koppiin, joka räjähtää. Häntä ääninäytteli sarjassa Tom Kenny.
Muissa medioissa > Animaatio > Justice League Doom

Peilimestari esiintyi animaatioelokuvassa Justice League: Doom, jossa häntä ääninäytteli Alexis Denisof. Elokuvassa Peilimestari onnistui tunkeutumaan Lepakkoluolaan ja onnistui varastamaan Batcomputerista Batmanin salaiset varasuunnitelmat Oikeuden Puolustajien kukistamiseksi, jos he muuttuisivat konniksi ja toimitti ne Vandal Savagelle. Peilimestari onnistuu huijaamaan Salaman ansaan, jossa hän kiinnittää Salaman käteen pommin, joka aktivoituu liikkeestä ja räjähtää, jos hän lakkaa juoksemasta. Myöhemmin Salama taisteli Peilimestaria vastaan Legion of Doomin tukikohdassa ja tuhosi useita Peilimestarin luomia peiliklooneja, kunnes löysi alkuperäisen ja iski tämän tajuttomaksi kukistaen hänet.
Muissa medioissa > Animaatio > Injustice

Evan McCullochin versio Peilimestarista esiintyi animaatioelokuvassa Injustice, jossa häntä ääninäytteli Yuri Lowenthal. Elokuvassa Peilimestari sieppaa Teräsmiehen isän Jonathanin peilimaailmaan Yhdysvaltain presidentin käskystä aikeenaan saada hänet lopettamaan puuttumasta hallituksen asioihin. Ihmenainen onnistuu jäljttämään Peilimestarin tämän kantapaikkaan, mutta Peilimestari pakenee peilin sisälle. Raven onnistuu työntämään hänet puoliksi peilin ulkopuolelle ja Ihmenainen uhkaa rikkoa peilin, jos hän ei kerro heille Jonathanin sijaintia. Tämän jälkeen Ihmenainen antaa Teräsmiehelle Peilimestarin vyön, jotta tämä kykenee pelastamaan isänsä peilimaailmasta.
Videopeleissä

Evan McCullochin versio Peilimestarista esiintyi DC Universe Online -pelissä ei-pelattavana hahmona. Häntä ääninäytteli pelissä Brandon Young.
Evan McCullochin versio Pelimestarista esiintyi pelattavana hahmona Lego DC Super-Villains -pelissä, jossa häntä ääninäytteli Sam Heughan.
Hahmoa näytelleet

| Vuodet | Näyttelijät | Sarjat | Elokuvat |
| --- | --- | --- | --- |
| 1984 | Casey Kasem | Super Friends: The Legendary Super Powers Show |  |
| 1991 | David Cassidy | Flash |  |
| 2006 2012 | Alexis Denisof | Justice League Unlimited | Justice League: Doom |
| 2007–2008 | John Larroquette | Batman |  |

Peilimestari Justice League Unlimitedissa.
Minna Lindberg

| Minna Lindberg |
| --- | --- |

Henkilötiedot
Syntynyt: 11. tammikuuta 1983 (ikä 41)  Nikkilä, Sipoo
Ammatti:  Poliitikko, kirjailija
Aiheesta muualla
Kotisivu
Minna Kaarina Lindberg (s. 11. tammikuuta 1983 Sipoo, Suomi) on suomenruotsalainen poliitikko ja kirjailija.
Teokset

Diagnos F32.1
Pop-lehti

POP on vuodesta 1999 vuoteen 2011 ilmestynyt suomenkielinen levyjenkeräilijöille suunnattu aikakauslehti, jossa julkaistiin artistien historiikkeja sekä diskografiatietoja. Lehden ilmestymistiheys vaihteli 4–6 numeron vuositahdissa ja sitä julkaistiin yhteensä 50 numeroa. Sen levikki oli keskimäärin noin tuhat kappaletta liikkuen siis samoissa luvuissa kuin aiemmin julkaistulla samaa aihetta käsitelleellä Rare-lehdellä. POP julkaisi myös musiikkikirjallisuutta POP-Kirjat sarjassaan.
POP-lehti harjoittaa nykyään levynjulkaisutoimintaa levymerkkinsä Rocket Recordsin kautta.
POP-kirjat

POP-kirjat on POP-lehden kustantama kirjajulkaisusarja, jossa ilmestyy muun muassa musiikillisia elämäkertoja, diskografiateoksia sekä artistien sanoituskokoelmia. Kirjajulkaisutoiminta alkoi vuonna 2002.